SK Úradný vestník Európskej únie C 225/54

Oznámenie, ktorým sa mení oznámenie o začatí ochranného prešetrovania týkajúceho sa dovozu výrobkov z ocele

(2018/C 225/07)

Dňa 26. marca 2018 Komisia začala ochranné prešetrovanie týkajúce sa dovozu výrobkov z ocele (1) („Oznámenie z 26. marca 2018“). Následne bola Komisia upozornená, že do zoznamu produktov, ktoré sú predmetom tohto prešetrovania, neboli zahrnuté dve kategórie výrobkov z ocele.

Zahrnutie uvedených dvoch kategórií výrobkov z ocele sa javí ako potrebné, keďže tieto kategórie výrobkov sú v súčasnosti predmetom opatrení dohľadu nad oceľou (2) spolu s 26 kategóriami výrobkov, ktorých sa týkalo oznámenie z 26. marca 2018. V prípade uvedených dvoch kategórie výrobkov Komisia získala dostatočné dôkazy, ktoré opodstatnia ich zahrnutie do rozsahu súčasného prešetrovania, takže zmena oznámenia z 26. marca 2018 sa považuje za potrebnú. Ďalšie informácie možno nájsť v poznámke k spisu, ktorý je zainteresovaným stranám k dispozícii na nahliadnutie.

Informácie, ktoré má Komisia v súčasnosti k dispozícii, naznačujú, že po zahrnutí týchto dvoch kategórií výrobkov sa objem dovozu výrobkov z ocele dotknutých súčasným ochranným prešetrovaním celkovo zvýšil z 18,8 milióna ton na 30,6 milióna ton v období 2013 – 2017. Uvedený dovoz sa zvýšil aj v pomere k domácej výrobe.

Tieto dve dodatočné kategórie výrobkov by preto mali byť zahrnuté do rozsahu súčasného ochranného prešetrovania.

1. ĎALŠIE PREŠETROVANÉ VÝROBKY

Dodatočné kategórie výrobkov sú tyče z nelegovanej a ostatnej legovanej ocele dokončené za studena a drôt z nelegovanej ocele. Uvedené kategórie výrobkov by sa mali pridať do zoznamu výrobkov, na ktoré sa vzťahuje súčasné ochranné prešetrovanie. Číselné znaky KN, do ktorých sú v súčasnosti zatriedené uvedené kategórie výrobkov, sú tieto:

Číslo výrobku Kategória výrobku Číselné znaky KN 27 Tyče z nelegovanej a ostatnej legovanej ocele dokončené za studena 7215 10 00 , 7215 50 11 , 7215 50 19 , 7215 50 80 , 7228 10 90 , 7228 20 99 , 7228 50 20 , 7228 50 40 , 7228 50 61 , 7228 50 69 , 7228 50 80 28 Drôty z nelegovanej ocele 7217 10 10 , 7217 10 31 , 7217 10 39 , 7217 10 50 , 7217 10 90 , 7217 20 10 , 7217 20 30 , 7217 20 50 , 7217 20 90 , 7217 30 41 , 7217 30 49 , 7217 30 50 , 7217 30 90 , 7217 90 20 , 7217 90 50 , 7217 90 90

Uvedené číselné znaky KN sa uvádzajú len na informačné účely.

2. OBJASNENIE TÝKAJÚCE SA URČITÝCH KATEGÓRIÍ VÝROBKOV A ČÍSELNÝCH ZNAKOV KN

Aj keď sa v oznámení z 26. marca 2018 pripomína, že číselné znaky KN sa uvádzajú len na informačné účely, ukázalo sa, že určité číselné znaky KN neboli pridelené alebo boli pridelené nesprávne. Preto by príloha k tomuto oznámeniu mala znieť takto:

Číslo výrobku Kategória výrobku Číselné znaky KN 1 Plechy a pásy z nelegovanej a ostatnej legovanej ocele valcované za tepla 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 00 , 7208 38 00 , 7208 39 00 , 7208 40 00 , 7208 52 10 , 7208 52 99 , 7208 53 10 , 7208 53 90 , 7208 54 00 , 7211 13 00 , 7211 14 00 , 7211 19 00 , 7212 60 00 , 7225 19 10 , 7225 30 10 , 7225 30 30 , 7225 30 90 , 7225 40 15 , 7225 40 90 , 7226 19 10 , 7226 91 20 , 7226 91 91 , 7226 91 99 4 Kovom potiahnuté plechy 7210 20 00 , 7210 30 00 , 7210 41 00 , 7210 49 00 , 7210 61 00 , 7210 69 00 , 7210 90 80 , 7212 20 00 , 7212 30 00 , 7212 50 20 , 7212 50 30 , 7212 50 40 , 7212 50 61 , 7212 50 69 , 7212 50 90 , 7225 91 00 , 7225 92 00 , 7225 99 00 , 7226 99 10 , 7226 99 30 , 7226 99 70 7 Dosky z nelegovanej a ostatnej legovanej ocele na tlač vo formáte kvart 7208 51 20 , 7208 51 91 , 7208 51 98 , 7208 52 91 , 7208 90 20 , 7208 90 80 , 7210 90 30 , 7225 40 12 , 7225 40 40 , 7225 40 60

3. PROCESNÉ OTÁZKY

3.1. Písomné podania, vyplnené dotazníky a korešpondencia

Komisia s cieľom získať informácie, ktoré považuje za potrebné na účely svojho prešetrovania, zašle dotazníky týkajúce sa týchto dvoch kategórií výrobkov známym výrobcom podobných alebo priamo si konkurujúcich výrobkov v Únii a všetkým známym združeniam výrobcov z Únie. Vyplnené dotazníky sa musia Komisii doručiť do 21 dní odo dňa ich odoslania.

Všetky ostatné zainteresované strany vrátane vyvážajúcich výrobcov, dovozcov a používateľov a ich združení, ktoré sa zaoberajú týmito dvoma kategóriami výrobkov, sa vyzývajú, aby písomne vyjadrili svoje stanoviská, predložili informácie a poskytli podporné dôkazy týkajúce sa týchto dvoch kategórií výrobkov. Pripomienky týkajúce sa zahrnutia týchto dvoch kategórií výrobkov do súčasného ochranného prešetrovania by mali byť Komisii doručené do 7 dní od dátumu uverejnenia tohto oznámenia v Úradnom vestníku Európskej únie. Ostatné pripomienky (v ľubovoľnom formáte) by sa mali predložiť do 21 dní odo dňa uverejnenia tohto oznámenia v Úradnom vestníku Európskej únie. Zainteresované strany sa na účely prihlásenia a vyžiadania dotazníka môžu bezodkladne obrátiť na Komisiu, pokiaľ možno e-mailom, najneskôr však do 15 dní odo dňa uverejnenia tohto oznámenia v Úradnom vestníku Európskej únie. Vyplnené dotazníky by sa mali doručiť do 21 dní odo dňa ich odoslania.

Akékoľvek stanoviská či informácie doručené po uvedenej lehote nemusia byť zohľadnené.

3.2. Vypočutia

V zmysle článku 5 nariadenia Európskeho parlamentu a Rady (EÚ) 2015/478 (3) a článku 3 nariadenia Európskeho parlamentu a Rady (EÚ) 2015/755 (4) môžu všetky zainteresované strany do 21 dní odo dňa uverejnenia tohto oznámenia v Úradnom vestníku Európskej únie takisto požiadať o vypočutie Komisiou.

3.3. Iné procesné otázky

Iné procesné otázky uvedené v bodoch 3.2, 4, 5, 6 a 7 oznámenia o začatí konania z 26. marca 2018 sa naďalej vzťahujú na toto prešetrovanie.

(1) Ú. v. EÚ C 111, 26.3.2018, s. 29.

(2) Vykonávacie nariadenie Komisie (EÚ) 2016/670 z 28. apríla 2016, ktorým sa zavádza predbežný dohľad Únie nad dovozom určitých železných a oceľových výrobkov s pôvodom v určitých tretích krajinách (Ú. v. EÚ L 115, 29.4.2016, s. 37).

(3) Nariadenie Európskeho parlamentu a Rady (EÚ) 2015/478 z 11. marca 2015 o spoločných pravidlách na dovozy (Ú. v. EÚ L 83, 27.3.2015, s. 16).

(4) Nariadenie Európskeho parlamentu a Rady (EÚ) 2015/755 z 29. apríla 2015 o spoločných pravidlách na dovozy z určitých tretích krajín (Ú. v. EÚ L 123, 19.5.2015, s. 33).